[dc]એ[/dc]મ કહેવાય છે કે જેમ જેમ માણસના જીવનમાં એકલતા અને ખાલીપો વધતો જાય છે તેમ તેમ તે માનસિક રોગોનો શિકાર બનતો જાય છે. જીવનના અપાર સંઘર્ષોમાંથી પસાર થયા બાદ વૃદ્ધાવસ્થાની આરે આવી પહોંચેલા કોઈક વડીલના જીવનમાં આવું બને તો તે સમજી શકાય પરંતુ 21 વર્ષની કૉલેજ જતી છોકરી અંકિતા શર્માના જીવનમાં આમ કઈ રીતે બની શકે ? – જી હા, આ વાત છે અંકિતા શર્માની, ‘Life is what you make it’ નામની અંગ્રેજી નવલકથાના એક પાત્રની. નવલકથાના લેખિકા છે પ્રીતિ શૅનોય.